
Par dzīvokļa īpašuma Raiņa iela 44 - 4, Gulbenē, Gulbenes novadā, izsoles rezultātu apstiprināšanu
[bookmark: _Hlk161411747]Gulbenes novada pašvaldības dome 2026.gada 26.februārī pieņēma lēmumu Nr. GND/2026/117 “Par dzīvokļa īpašuma Raiņa iela 44 - 4, Gulbenē, Gulbenes novadā, pirmās izsoles rīkošanu” (protokols Nr. 4; 43.p.) ar kuru nolēma nodot atsavināšanai un rīkot Gulbenes novada pašvaldībai piederošā dzīvokļa īpašumu Raiņa iela 44 - 4, Gulbenē, Gulbenes novadā, kadastra numuru 5001 900 2700, kas sastāv no divu istabu dzīvokļa ar platību 43,1 kv.m. (telpu grupas kadastra apzīmējums 50010080034001004), un pie tās piederošām kopīpašuma 430/7457 domājamām daļām no daudzdzīvokļu ēkas (būves kadastra apzīmējums 50010080034001), un 430/7457 domājamās daļas no zemes ar kadastra apzīmējumu 50010080034 (turpmāk – Dzīvokļa īpašums), pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 11500 EUR (vienpadsmit tūkstoši pieci simti euro). Uz 2026.gada 2.aprīlī rīkoto izsoli (pirmā izsole) nepieteicās neviens pretendents, līdz ar to izsole ir bijusi nesekmīga. 
Gulbenes novada pašvaldības dome 2026.gada 30.aprīlī pieņēma lēmumu Nr. GND/2026/318 “Par dzīvokļa īpašuma Raiņa iela 44 - 4, Gulbenē, Gulbenes novadā, otrās izsoles rīkošanu” (protokols Nr. 7; 68.p.), ar kuru nolēma rīkot Gulbenes novada pašvaldības piederošā dzīvokļa īpašuma, otro izsoli, apstiprināt izsoles noteikumus un nosacīto cenu. Otrās izsoles apstiprinātā nosacītā cena (izsoles sākumcena) 9200 EUR (deviņi tūkstoši divi simti euro). Uz 2026.gada 4.jūnijā rīkoto izsoli (otrās izsole) nepieteicās neviens pretendents, līdz ar to izsole ir bijusi nesekmīga.  
Gulbenes novada pašvaldības dome 2026.gada 30.jūnijā pieņēma lēmumu Nr. GND/2026/493 “Par dzīvokļa īpašuma Raiņa iela 44 - 4, Gulbenē, Gulbenes novadā, izsoles ar lejupejošu soli rīkošanu” (protokols Nr. 12; 42.p.), ar kuru nolēma rīkot dzīvokļa īpašuma izsoli ar lejupejošu soli, apstiprināt izsoles noteikumus un nosacīto cenu. Trešās izsoles (izsole ar lejupejošu soli) apstiprinātā nosacītā cena (izsoles sākumcena) 11500 EUR (vienpadsmit tūkstoši pieci simti euro). Uz 2026.gada 6.augustā rīkoto izsoli nepieteicās neviens pretendents, līdz ar to izsole ir bijusi nesekmīga.
Saskaņā ar Publiskas personas mantas atsavināšanas likuma 32.panta trešo daļu pēc trešās nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt veikt atkārtotu novērtēšanu vai citu šajā likumā paredzēto atsavināšanas veidu, vai arī atcelt lēmumu par nodošanu atsavināšanai.
Īpašuma novērtēšanas un izsoļu komisija izvērtējot situāciju, iesaka atcelt nekustamā īpašuma atsavināšanu.
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Ņemot vērā Gulbenes novada pašvaldības īpašuma novērtēšanas un izsoļu komisijas 2026.gada 6.augusta sēdes lēmumu “Par dzīvokļa īpašuma Raiņa iela 44 - 7, Gulbenē, Gulbenes novadā, izsoles rezultātu”, protokols Nr. GND/2.7.2/26/17 (7.§), Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 32.panta trešo daļu, 34.panta pirmo daļu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. ATZĪT 2026.gada 6.augustā rīkoto Gulbenes novada pašvaldībai dzīvokļa īpašuma Raiņa iela 44 - 4, Gulbenē, Gulbenes novadā, kadastra numuru 5001 900 2700, kas sastāv no divu istabu dzīvokļa ar platību 43,1 kv.m. (telpu grupas kadastra apzīmējums 50010080034001004), pie tā piederošajām kopīpašuma 430/7457 domājamajām daļām no daudzdzīvokļu ēkas (būves kadastra apzīmējums 50010080034001) un 430/7457 domājamajām daļām no zemes ar kadastra apzīmējumu 50010080034, izsoli ar lejupejošu soli par nesekmīgu.
2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma atkārtotu novērtēšanu, izsoles sākumcenas noteikšanu un iesniegt to apstiprināšanai Gulbenes novada domes sēdē.

